Nr. C 143/6 - De Europæiske Fællesskabers Tidende 9. 6. 89 
II 
(Forberedende retsakter) 
KOMMISSIONEN 
Forslag til Rådets forordning (EØF) om forbedring af vilkårene for forarbejdning og afsætning 
af fiskerivarer og akvakulturprodukter 
KOM(89) 187 endelig udg. 
(Forelagt af Kommissionen den 23. maj 1989) 
(89/C 143/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 42 
og 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Europa-Parlamentet vedtog den 20. januar 1989 en 
beslutning (') om fiskeforarbejdningsindustrien; 
i forbindelse med reformen af strukturfondene er 
følgende forordninger vedtaget: 
— Rådets forordning (EØF) nr. 2052/88 af 24. juni 
1988 om strukturfondenes opgaver og effektivitet 
samt om samordningen af deres interventioner 
indbyrdes såvel som med interventionerne fra Den 
Europæiske Investeringsbank og de øvrige eksiste­
rende finansielle instrumenter (2) 
— Rådets forordning (EØF) nr. 4253/88 af 19. 
december 1988 om gennemførelsesbestemmelser til 
forordning (EØF) nr. 2052/88 for så vidt angår 
samordningen af de forskellige strukturfondes inter­
ventioner indbyrdes såvel som med interventionerne 
fra Den Europæiske Investeringsbank og de øvrige 
eksisterende finansielle instrumenter (3) 
— Rådets forordning (EØF) nr. 4254/88 af 
19. december 1988 om gennemførelsesbestemmelser 
(') EFT nr. C 47 af 27. 2. 1989, s. 176. 
(') EFT nr. L 185 af 15. 7. 1988, s. 9. 
(') EFT nr. L 374 af 31. 12. 1988, s. 1. til forordning (EØF) nr. 2052/88 for så vidt angår 
Den Europæiske Fond for Regionaludvikling (4) 
— Rådets forordning (EØF) nr. 4255/88 af 
19. december 1988 om gennemførelsesbestemmelser 
til forordning (EØF) nr. 2052/88 for så vidt angår 
Den Europæiske Socialfond (5) 
— Rådets forordning (EØF) nr. 4256/88 af 
19. december 1988 om gennemførelsesbestemmelser 
til forordning (EØF) nr. 2052/88 for så vidt angår 
EUGFL, Udviklingssektionen (6); 
ifølge artikel 10 i forordning (EØF) nr. 4256/88 træffer 
Rådet senest den 31. december 1989 beslutning om 
bestemmelser og betingelser for bidrag fra fonden 
til foranstaltninger til forbedring af afsætnings- og 
forarbejdningsvilkårene for fiskeriprodukter; 
efter at der er vedtaget forordninger om reformen 
af strukturfondene, bør Rådets forordning (EØF) 
nr. 355/77 (7) erstattes af en ny forordning; 
for at kunne integrere bestræbelserne for at forbedre 
vilkårene for forarbejdning og afsætning af fiskerivarer 
og akvakulturprodukter i den fælles fiskeripolitik er det 
nødvendigt at vedtage en særskilt forordning; 
vedtagelsen af en særskilt forordning er i overensstem­
melse med Rådets forordning (EKSF, EØF, Euratom) 
nr. 2049/88 af 24. juni 1988 om ændring af finansfor­
ordningen af 21. december 1977 vedrørende De Euro­
pæiske Fællesskabers almindelige budget (8) og inde­
bærer, at der indføres skærpede regler for at forbedre 
gennemskueligheden og den finansielle forvaltning; 
(') EFT nr. L 374 af 31. 12. 1988, s. 15. 
(5) EFT nr. L 374 af 31. 12. 1988, s. 21. 
C) EFT nr. L 374 af 31. 12. 1988, s. 29. 
O EFT nr. L 51 af 23. 2. 1977, s. 1. 
(8) EFT nr. L 185 af 15. 7. 1988, s. 3. 
9. 6. 89 De Europæiske Fællesskabers Tidende Nr. C 143/7 
afsnit I i forordning (EØF) nr. 4256/88 om fremskyn­
delse af tilpasningen af landbrugsstrukturerne i forbin­
delse med reformen af den fælles landbrugspolitik 
omhandler foranstaltninger til forbedring af forarbejd­
ningen og afsætningen af fiskerivarer; 
disse foranstaltninger til forbedring af forarbejdningen 
og afsætningen af fiskerivarer vil blive gennemført i 
forbindelse med mål nr. 5a i forordning (EØF) 
nr. 2052/88 for at fremskynde tilpasningen af fiskeri-
og akvakulturstrukturerne i alle medlemsstater; 
fællesskabsforanstaltninger til forbedring og tilpasning 
af fiskeri- og akvakulturstruktuerne er fastsat på 
fællesskabsniveau ved Rådets forordning (EØF) 
nr. 4028/86 ('), og forarbejdningen og afsætningen af 
fiskerivarer og akvakulturprodukter hænger sammen 
med strukturpolitikken og udgør en væsentlig del af 
denne; 
en forbedring af forarbejdningen og afsætningen af 
fiskerivarer og akvakulturprodukter, specielt hvad angår 
de sundhedsmæssige betingelser, varernes kvalitet og 
deres præsentationsform, kan medvirke til at skabe flere 
afsætningsmuligheder, øge værditilvæksten og således 
bidrage til prisstabilisering og større produktivitet inden 
for fiskeri og akvakultur; 
den fælles fiskeripolitik er fastlagt således, at den 
forvaltes og gennemføres i hver enkelt medlemsstat, og 
det er derfor nødvendigt at sikre, at der er sammenhæng 
mellem politikken for forarbejdning og afsætning af 
fiskerivarer og akvakulturprodukter og den fælles fiskeri­
politik; 
stadig forbedring af strukturforholdene i sektoren er et 
nødvendigt led i en harmonisk udvikling af en fælles 
fiskeripolitik og således et middel til at opfylde målsæt­
ningerne i Traktatens artikel 39, stk. 1, litra a), b) og d), 
i denne sektor; strukturforanstaltninger, der skal tilveje­
bringe sådanne foranstaltninger, må derfor baseres på 
strategier og kriterier, der gælder for hele Fællesskabet; 
de grundlæggende retningslinjer for den nye strukturpo­
litik i fiskeri- og akvakultursektoren bør ikke blot være 
baseret på tidligere resultater og erfaringer, men må også 
fastlægges efter de nye forhold i den pågældende sektor, 
der har fået større betydning siden Spaniens og Portugals 
tiltrædelse af Fællesskabet; de sektorbestemte målsætninger i den fælles fiskeripolitik 
skal medvirke til en harmonisk udvikling af Fællesskabet, 
styrke den sociale og økonomiske samhørighed og 
specielt bidrage til at bringe de mindst begunstigede og 
mindst udviklede regioner på højde med udviklingen; 
endvidere skal strukturpolitikken i overensstemmelse 
med Traktatens artikel 39, stk. 2, i vid udstrækning tage 
hensyn til de økonomiske og sociale forhold i fiskerisek­
toren og skal i fornødent omfang afpasses efter, hvor 
forskelligartede eller alvorlige visse strukturproblemer er 
på regionalt plan; 
de planlagte aktioner skal opfylde kravene om miljøbe­
skyttelse; 
ved iværksættelsen af denne forordning bistås Kommis­
sionen af Den Stående Fiskeristrukturkomité, der 
er nedsat i henhold til artikel 47 i forordning (EØF) 
nr. 4028/86 — 
UDSTEDT FØLGENDE FORORDNING: 
Artikel 1 
Mål 
1. Inden for rammerne af reformen af fondene som 
vedtaget i forordning (EØF) nr. 2052/88 indføres der, 
for at gøre det lettere at bringe vilkårene for forarbejd­
ning og afsætning af fiskerivarer og akvakulturprodukter 
på linje med udviklingen i den fælles fiskeripolitik, en 
fælles aktion, jf. artikel 2 i forordning (EØF) nr. 
4256/88, som tager sigte på at forbedre forarbejdningen 
og afsætningen af fiskerivarer og akvakulturprodukter. 
Fællesskabet kan inden for rammerne af denne aktion 
deltage i finansieringen af investeringer, der: 
a) bidrager til økonomisk og social samhørighed i 
Fællesskabet 
b) tager hensyn til behovene i de mindst begunstigede 
regioner 
c) bidrager til den styring af produktion og forarbejd­
ning, der tilstræbes med den fælles fiskeripolitik i 
forbindelse med de strukturforanstaltninger, der er 
vedtaget ved forordning (EØF) nr. 4028/86 
d) på lang sigt fører til strukturforbedring af forarbejd­
ningen og afsætningen af fiskerivarer og akvakultur­
produkter 
(') EFT nr. L 376 af 31. 12. 1986, s. 7. e) forbedrer afsætnings- og distributionsnettet for fiske­
rivarer og akvakulturprodukter 
Nr. C 143/8 De Europæiske Fællesskabers Tidende 9. 6. 89 
f) bidrager til en forbedring af varernes hygiejnemæssige 
tilstand, deres kvalitet, holdbarhed og indpakning 
eller til en bedre anvendelse af biprodukter 
g) tilskynder til teknisk fornyelse samt til forarbejdning 
og afsætning af nye arter eller arter, der ikke udnyttes 
tilstrækkeligt 
h) bidrager til, at de forarbejdede varer tilpasses forbru­
gernes efterspørgsel 
i) bidrager til at skabe stabilitet på markedet for fiskeri­
varer og akvakulturprodukter 
j) medvirker til at opretholde regelmæssige råvare­
forsyninger til forarbejdsningsindustrien i fiskeri- og 
akvakultursektoren eller som, med en fleksibel 
produktionsproces, tager højde for ændringer i 
råvareforsyningen. 
2. Det vigtigste formål for den fælles aktion er at 
bidrage til at opfylde mål nr. 5a som defineret i artikel 1 
i forordning (EØF) nr. 2052/88 ved at fremskynde 
tilpasningen i fiskeri- og akvakulturstrukturerne til 
udviklingen i den fælles fiskeripolitik på de betingelser, 
der er fastsat i forordning (EØF) nr. 4256/88. 
3. Den fælles aktion gælder for hele Fællesskabet. 
4. Den fælles aktion er led i gennemførelsesbestem­
melserne for fællesskabsaktioner. Den supplerer natio­
nale aktioner af samme art og bidrager til, at de kan 
gennemføres inden for rammerne af et partnerskab 
mellem Fællesskabet og medlemsstaterne som omhandlet 
i artikel 4 i forordning (EØF) nr. 2052/88. 
AFSNIT I 
SEKTORPLANER 
Artikel 2 
For at forbedre forarbejdningen og afsætningen af fiske­
rivarer og akvakulturprodukter udarbejder hver 
medlemsstat en sektorplan for hele fiskeri- og akvakul­
tursektoren. Sektorplanen opstilles på nationalt niveau og 
koordineres med alle andre planer for regionen i den 
pågældende medlemsstat, således at sektoren for forar­
bejdning og afsætning af fiskerivarer og akvakulturpro­
dukter integreres, planlægges og forvaltes effektivt, og 
planen udformes på en sådan måde, at der: 
— skabes et levedygtigt erhverv i overensstemmelse med 
Fællesskabets politik på forskellige områder, specielt 
den fælles fiskeripolitik, som på mellemlang sigt tager 
højde for den forventede udvikling i råvareforsy­ningen og paser til fiskeriet og fiskeristrukturerne i 
det pågældende område 
— skabes en udvikling og tilpasning af forarbejdnings-
og afsætningssektoren inden for fiskeri og akvakultur 
for at øge værditilvæksten mest muligt og imøde­
komme producenternes behov og forbrugernes efter­
spørgsel 
— tages hensyn til de socio-økonomiske behov i fiske­
industrien og redegøres for de forventede virkninger 
af denne forordning. 
Artikel 3 
Sektorplanens indhold 
1. Sektorplanen skal indeholde en beskrivelse af de 
tidligere og nuværende forhold i sektoren for forarbejd­
ning og afsætning af fiskerivarer og akvakulturpro­
dukter. 
2. Sektorplanen skal indeholde en præcis angivelse af 
sektorens behov og de midler, der vil blive iværksat for 
at opfylde disse behov og gøre Fællesskabets interven­
tioner berettiget. 
3. Sektorplanen skal ligeledes indeholde en angivelse 
af, hvilken politik medlemsstaten vil føre i planens 
gyldighedsperiode, samt en præcis angivelse af mål og 
finansieringsplan. 
4. Planens gennemførelse må ikke strække sig over 
mere end fem år. 
5. Bilaget indeholder en model til en sektorplan samt 
de oplysninger, som en sådan plan mindst skal inde­
holde. 
Artikel 4 
Ajourføring og nye sektorplaner 
Hvis den periode, som medlemsstaten oprindeligt har 
fastsat for gennemførelse af sektorplanen, udløber, eller 
en større ændring af denne plan er nødvendig, skal der 
udarbejdes en ny eller en ajourført sektorplan. Ud over 
de i artikel 3 omhandlede oplysninger skal planen inde­
holde en rapport om: 
a) hvilke fremskridt der er gjort i forhold til progno­
serne for den tidligere plan, specielt i forbindelse med 
tilvejebringelse af offentlige midler 
b) udviklingen med hensyn til forarbejdning og afsæt­
ning af varer samt nødvendigheden af en ajourføring 
af planen eller udarbejdelse af en ny. 
9. 6. 89 De Europæiske Fællesskabers Tidende Nr. C 143/9 
Artikel 5 
Procedure for forelæggelse af sektorplaner og godken­
delse af fællesskabsstøtterammer 
1. Medlemsstaterne forelæger Kommissionen de første 
sektorplaner senest den 31. marts 1990. 
Datoerne for forelæggelse af senere planer og tilpas­
ninger til eksisterende planer fastsættes af Kommisionen 
i samråd med den pågældende medlemsstat. 
2. På grundlag af sektorplanerne træffer Kommis­
sionen beslutning om fællesskabsstøtterammerne for 
fiskerivarer og akvakulturprodukter inden seks måneder i 
overensstemmelse med artikel 11 i forordning (EØF) 
nr. 2052/88 og artikel 8 i forordning (EØF) nr. 4253/88 
og efter proceduren i artikel 29 i forordning (EØF) nr. 
4253/88. Til dette formål anmoder Kommissionen Den 
Stående Fiskeristrukturkomité, der er nedsat i medfør af 
artikel 47 i forordning (EØF) nr. 4028/86, om at afgive 
udtalelse. 
3. Som led i godkendelsesproceduren drager Kommis­
sionen omsorg for, at fællesskabsstøtterammerne svarer 
til prioriteringerne for Fællesskabets politik på forskellige 
områder, navnlig den fælles fiskeripolitik. 
4. Kommissionen kan tage hensyn til foranstaltninger, 
der henhører under denne forordnings anvendelsesom­
råde, når der skal udarbejdes fællesskabsstøtterammer 
for områder under mål nr. 1,2 og 5b som fastsat i afsnit 
III i forordning (EØF) nr. 4253/88. Disse foranstalt­
ninger skal svare til bestemmelserne i denne forordning. 
Med hensyn til disse foranstaltninger hører Kommis­
sionen, inden den træffer sin beslutning, Den Stående 
Fiskeristrukturkomité, der er nedsat i medfør af artikel 
47 i forordning (EØF) nr. 4028/86. 
AFSNIT II 
OPERATIONELLE PROGRAMMER, GLOBALTILSKUD, 
EGNEDE PROJEKTER 
Artikel 6 
Interventionsformer 
1. Ved anvendelse af denne forordning kan Fælles­
skabets interventioner bestå i følgende: 
— samfinansiering af operationelle programmer 
— ydelse af globaltilskud 
— samfinansiering af egnede projekter — støtte til pilot- og demonstrationsprojekter samt til 
faglig bistand og undersøgelser som forberedelse til 
aktioner 
som anført i artikel 5, stk. 2, i forordning (EØF) 
nr. 2052/88. 
2. Samfinansering af operationelle programmer og 
ydelse af globaltilskud er de vigtigste støtteformer. 
3. Kun egnede projekter om nye produktionsenheder 
kan samfinansieres. I så tilfælde finder de grænser, der 
er omhandlet i artikel 16, stk. 2, i forordning (EØF) 
nr. 4253/88, ikke anvendelse. 
Der vil desuden blive stillet begrænset finansiel støtte til 
rådighed til undersøgelser og pilot- og demonstrations­
projekter samt til faglig bistand. 
Artikel 7 
Pilot- og demonstrationsprojekter, faglig bistand, under­
søgelser 
Der kan i overensstemmelse med artikel 8 i forordning 
(EØF) nr. 4256/88 ydes støtte inden for en grænse på 
1 % af den årlige bevillingsramme til: 
— pilot- og demonstrationsprojekter vedrørende forar­
bejdning eller afsætning af forskellige arter, især hvis 
der er tale om nye arter 
— faglig bistand og de nødvendige forberedende under­
søgelser 
— evalueringsundersøgelser af effektiviteten af de ved 
nærværende forordning fastsatte foranstaltninger. 
Artikel 8 
Støtteansøgninger 
1. Støtteansøgninger udarbejdes på de betingelser, der 
er omhandlet i artikel 14, stk. 1, og i artikel 16, stk. 1, i 
forordning (EØF) nr. 4253/88, og forelægges Kommis­
sionen af medlemsstaten eller det organ, som medlems­
staten har udpeget hertil. 
Ansøgningen vedrører en af de i artikel 6, stk. 1, i 
nærværende forordning anførte støtteformer og skal 
være forenelig med den fællesskabsstøtteramme, der er 
vedtaget af Kommissionen. 
Medlemsstaterne indsender sammen med støtteansøgnin­
gerne en beskrivelse af de nationale forvaltnings- og 
kontrolsystemer. 
2. Støtteansøgningerne skal indeholde de nødvendige 
oplysninger, for at Kommissionen kan: 
— vurdere, om de foreslåede foranstaltinger er i over­
ensstemmelse med Fællesskabets politik på forskellige 
områder, navnlig den fælles fiskeripolitik 
Nr. C 143/10 De Europæiske Fællesskabers Tidende 9. 6. 89 
— vurdere, på hvilken måde den foreslåede aktion 
bidrager til en forbedring af forarbejdnings- og 
afsætningsstrukturerne, hvilken sammenhæng der er 
mellem de foranstaltninger, den består af, samt 
hvordan disse foranstaltninger er i overensstemmelse 
med udvælgelseskriterier og den fællesskabsstøtte­
ramme, Kommissionen selv har godkendt 
— kontrollere, om gennemførelsesbestemmelserne og 
finansieringen kan sikre en effektiv gennemførelse af 
foranstaltningerne 
— afgøre, hvilken form for støtte den skal yde 
— vurdere helhedsvirkningerne for miljøet og hvilke 
midler der kan kompensere de negative virkninger 
eller formindske dem. 
AFSNIT III 
INVESTERINGER, STØTTEBERETTIGELSE, 
UDVÆLGELSE 
Artikel 9 
Investeringsformer 
De aktioner, der iværksættes inden for rammerne af 
denne forordning, består i offentlige, halvoffentlige eller 
private investeringer til fiskerivarer og akvakulturpro­
dukter, der helt eller delvis vedrører bygninger og/eller 
udstyr til udvikling eller rationalisering af faciliteter til 
opskæring, filettering, hovedskæring, udtagning af 
indvolde, afskinding, emballering i dåse, røgning, 
kogning og detailpakning af varer samt til auktions-
handel, oplagring, køleoplagring, indfrysning og bulk­
pakning af varer. Investeringerne kan også vedrøre alle 
former for installationer, herunder rensningsanlæg og alt 
det nødvendige udstyr til forarbejdning og afsætning af 
varerne, lige fra det øjeblik hvor fangsten udlosses i 
havnen, til det endelige forbrug. 
Artikel 10 
Støtteberettigelse 
1. Der kan i hele Fællesskabet ydes fællesskabsstøtte 
til de investeringer, der er defineret i artikel 9. 
2. For at denne finansielle støtte kan ydes, skal inve­
steringerne dog: 
— indgå i en af de kategorier, der er defineret i artikel 9 
— være en integrerende del af en fælleskabsstøtteramme 
og bidrage til vedvarende økonomiske virkninger af 
den strukturforbedring, der er målet for denne 
ramme 
— give tilstrækkelig garanti for teknisk og økonomisk 
levedygtighed — konstant give sikkerhed for, at størstedelen af råvare­
forsyningen har oprindelse i Fællesskabet. 
Investeringerne er ikke støtteberettigede i de tilfælde, 
hvor de vedrører: 
— fiskerivarer og akvakulturprodukter, der skal 
anvendes og forarbejdes til andet formål end konsum 
(undtagen hvis der er tale om investeringer, der 
udelukkende er bestemt til behandling, forarbejdning 
eller afsætning af affald fra fiskerivarer) 
— detailhandelsektoren 
— arbejder, der er påbegyndt inden den dato, hvor 
Kommissionen modtog støtteansøgningen 
— andre varer end dem, der er anført i bilag II til 
Traktaten. Kommissionen kan dog godkende 
investeringer, der vedrører andre varer, som støttebe­
rettigede, i det omfang støttemodtagerne har direkte 
kontraktmæssige forbindelser til producenterne af 
fiskeri- og akvakulturbasisprodukter. 
3. I forbindelse med de i stk. 1 omhandlede investe­
ringer kan der ydes støtte til udgifter til: 
a) opførelse og erhvervelse af fast ejendom, bortset fra 
køb af jord 
b) erhvervelse af nye maskiner og nyt udstyr, herunder 
også datamater og programmel 
c) dækning af generalomkostninger, såsom arkitekt-, 
ingeniør- og konsulenthonorar, feasibility-undersø-
gelser og uforudsete udgifter med indtil 12 % af de 
omkostninger, der er omhandlet i litra a) og b). 
Artikel 11 
Udvælgelsesprioriteter 
Investeringerne skal sikre en rationel udvikling af 
forarbejdnings- og afsætningssektoren, således at 
råvareproducenterne kan garanteres en rimelig, varig 
andel i det økonomiske udbytte. 
Almindeligvis vil der blive givet prioritet til investeringer, 
der vedrører følgende: 
— modernisering og rationalisering af auktions- og 
salgshaller, der anvendes ved første salg af varer, der 
landes fra fiskerfartøjer, som fører en medlemsstats 
flag 
— oplagring, røgning og håndtering af fiskerivarer og 
akvakulturprodukter 
9. 6. 89 De Europæiske Fællesskabers Tidende Nr. C 143/11 
— udstyr til forberedelse af fangsten til første salg og til 
filettering af fersk fisk 
— tilvirkning af færdigvarer på grundlag af fisk, der 
fanges og nedfryses om bord på et fartøj, som fører 
en medlemsstats flag 
— konservesfabrikker, når der er tale om investering i 
avancerede og rentable produktionsenheder, der kan 
klare sig i den fri konkurrence på det internationale 
marked 
— udvikling af nye varer og ny teknologi, baseret på 
resultaterne af forsknings-, pilot- og demonstrations­
projekter 
— forbedring af produktionsprocessens kvalitet og 
hygiejniske betingelser 
— forøgelse af varernes merværdi 
— råvareproducenter, producentsammenslutninger eller 
producentorganisationer og kooperativer. 
Artikel 12 
Støttemodtagere 
1. Der ydes fællesskabsstøtte til de fysiske eller juri­
diske personer eller grupper af sådanne, der er ansvarlige 
for investeringerne. 
2. Fællesskabsstøtten udbetales på de betingelser, der 
er anført i artikel 15 i nærværende forordning: 
— dels af de myndigheder, der er udpeget i overens­
stemmelse med artikel 14, stk. 1, i forordning (EØF) 
nr. 4253/88 
— dels af de formidlere, der er udpeget i overens­
stemmelse med artikel 16, stk. 1, i forordning (EØF) 
nr. 4253/88. 
Artikel 13 
Beslutning om tildeling af støtte og budgetforpligtelser 
1. Kommissionen træffer beslutning vedrørende tilde­
ling af støtte. 
2. De i stk. 1 omhandlede beslutninger meddeles den 
berørte medlemsstat samt de myndigheder eller de 
formidlere, der er omhandlet i henholdsvis artikel 14, 
stk. 1, og artikel 16, stk. 1, i forordning (EØF) nr. 
4253/88. 
3. I forbindelse med aktioner, der løber over flere år, 
sender den i stk. 2 omhandlede myndighed eller 
formidler hvert år Kommissionen de oplysninger, der er 
nødvendige for at indgå forpligtelser for de årlige tran­
cher, der er omhandlet i artikel 20, stk. 2, i forordning (EØF) nr. 4253/88, samt for at det kan efterprøves, om 
investeringerne svarer til de beslutninger, der er 
omhandlet i stk. 1 og i artikel 5, stk. 2 og 4, i nærvæ­
rende forordning. 
AFSNIT IV 
FINANSIELLE OG ALMINDELIGE BESTEMMELSER 
Artikel 14 
Støttesatser 
1. De tildelte bidrag må i forhold til de støtteberetti­
gede udgifter i forbindelse med investeringer højst 
udgøre: 
a) 50 °/o i regioner under mål nr. 1 
b) 30 °/o i andre regioner. 
2. Støtten skal almindeligvis bestå i kapitaltilskud. 
Anvendes der andre former for støtte, må den højst 
udgøre samme værdi som ovennævnte kapitaltilskud. 
3. Den berørte medlemsstat skal deltage i finansie­
ringen med et beløb svarende til mindst 5 % af de støtte­
berettigede udgifter til investeringer, som Kommissionen 
har udvalgt til støtte. 
4. De støttemodtagere, der er omhandlet i artikel 12, 
stk. 1, deltager i de støtteberettigede udgifter til de 
udvalgte investeringer med et beløb svarende til mindst: 
a) 25 % i områder under mål nr. 1 
b) 45 % i andre områder. 
5. Inden for denne forordnings anvendelsesområde 
kan medlemsstaterne træffe yderligere støtteforanstalt­
ninger, som er underkastet andre betingelser og regler 
end dem, der er fastsat i denne forordning, eller hvortil 
støttebeløbet er højere end de i nærværende artikel fast­
satte lofter, på betingelse af at de pågældende foranstalt­
ninger er i overensstemmelse med Traktatens artikel 92, 
93 og 94. 
Artikel 15 
Procedure for støtteudbetaling 
1. Betaling af forskud eller restbeløb i overensstem­
melse med artikel 21 i forordning (EØF) nr. 4253/88 
foretages til den myndighed, der er udpeget i henhold til 
artikel 14, stk. 1, i nævnte forordning, eller, i påkom­
mende tilfælde, til den formidler, der er omhandlet i 
artikel 16, stk. 1, i nævnte forordning. 
Restbeløbet udbetales først, når medlemsstatens finan­
sielle bidrag som fastsat i artikel 14, stk. 3, i nærværende 
forordning, er blevet udbetalt til den endelige støttemod­
tager. 
Nr. C 143/12 De Europæiske Fællesskabers Tidende 9. 6. 89 
2. Den myndighed eller formidler, der er omhandlet i 
stk. 1, kontrollerer støttedokumenterne vedrørende 
modtagernes endelige udgifter og sikrer sig, at der ikke 
foreligger uregelmæssigheder inden Fællesskabets bidrag 
udbetales. Myndigheden eller formidleren foretager lige­
ledes kontrol på stedet af, om der er overensstemmelse 
mellem oplysningerne i støtteansøgningen og de faktiske 
forhold. Udbetalingen til støttemodtageren skal finde 
sted, senest fire uger efter at der er indgivet anmodning 
herom, forudsat at anmodningen indeholder alle de 
nødvendige dokumenter med henblik på at fastslå, at 
udgifterne var berettigede. 
3. Ved udløbet af hvert kvartal sender den myndighed 
eller formidler, der er omhandlet i stk. 1, Kommissionen 
en opgørelse over de udbetalinger, der er foretaget til 
modtagerne, med angivelse af referencer til de støttedo­
kumenter, der er i dens besiddelse. 
4. Den i stk. 1 omhandlede myndighed eller formidler 
tilsender hvert halve år Kommissionen en situationsrap­
port. 
Artikel 16 
Kontrol og sanktioner 
1. Den myndighed, der er udpeget i overensstemmelse 
med artikel 14, stk. 1, i forordning (EØF) nr. 4253/88, 
eller, i påkommende tilfælde, den formidler, der er 
omhandlet i artikel 16, stk. 1, i nævnte forordning, 
sender Kommissionen på dennes anmodning alle støtte­
dokumenter og beviser for, at de finansielle betingelser 
og andre betingelser er blevet opfyldt. Kommissionen 
kan foretage kontrol på stedet. 
2. Kommissionen kan beslutte at suspendere, nedsætte 
eller ophæve sin støtte: 
— hvis investeringerne ikke er gennemført som fastsat 
— hvis nogle af betingelserne i den i artikel 13, stk. 1, 
omhandlede kommissionsbeslutning ikke er opfyldt 
— hvis tidsfristerne for gennemførelsen ikke er over­
holdt. Beslutningen meddeles den pågældende medlemsstat og 
den myndighed, der er udpeget i overensstemmelse med 
artikel 14, stk. 1, i forordning (EØF) nr. 4253/88, eller, i 
påkommende tilfælde, den formidler, der er omhandlet i 
artikel 16, stk. 1, i nævnte forordning. 
Artikel 17 
Tilsyn og evaluering 
Tilsyn med og evaluering af de foranstaltninger, der er 
finansieret i henhold til denne forordning, foretages i 
overensstemmelse med artikel 25 og 26 i forordning 
(EØF) nr. 4253/88. 
Artikel 18 
Alle henvisninger i andre retsakter til forordning (EØF) 
nr. 355/77 vedrørende fiskerisektoren erstattes af henvis­
ninger til denne forordning. 
Artikel 19 
Overgangsbestemmelser 
1. Indtil den 31. december 1990 kan der indgives 
projekter i henhold til forordning (EØF) nr. 355/77. 
2. Projekter, der indgives i 1990 i henhold til forord­
ning (EØF) nr. 355/77, men som ikke indgår i 
rammerne for en sektorplan, vil indtil den 30. juni 1991 
blive behandlet med henblik på ydelse af finansiel støtte i 
henhold til nævnte forordning. 
3. Der er godkendt specifikke programmer for 
medlemsstaterne inden for rammerne af forordning 
(EØF) nr. 355/77. Disse programmer vil blive erstattet 
med fællesskabsstøtterammer, når de afsluttes, og når de 
tages op til fornyet undersøgelse. Fællesskabsstøtteram­
merne træder senest i kraft den 1. januar 1991. 
Artikel 20 
Denne forordning træder i kraft den 1. januar 1990. 
Denne forordning er bindende i alle enkeltheder og 
gælder umiddelbart i hver medlemsstat. 
9. 6. 89 De Europæiske Fællesskabers Tidende Nr. C 143/13 
BILAG 
OPSTILLING AF EN SEKTORPLAN 
A. FISKERI 
1. Generel beskrivelse af området 
— geografiske forhold 
— befolkningssturktur 
— vigtigste økonomiske indikatorer 
— beskæftigelsesniveau 
— bruttoregionalindkomst (sammensætning og tendenser) 
— fiskerisektorens betydning for regiones økonomiske situation i almindelighed. 
2. Detaljeret beskrivelse af fiskerisektoren i regionen 
2.1 Fiskerflåden 
a) fartøjstyper, karakteristika, anvendte redskaber 
b) beskæftigelse i direkte tilknytning til fiskerflåden 
c) områder, hvor flåden opererer på kort, mellemlang og lang sigt. Ressourceudviklingen med 
hensyn til udbytte. Oplysningskilder til evaluering af denne udvikling 
d) fiskerflådens udvikling i regionen efter gennemførelsen af det flerårige udviklingsprogram, der er 
omhandlet i forordning (EØF) nr. 4028/86, og virkningerne for kapacitet og landinger. 
2.2. Havne og landingssteder 
a) beskrivelse af fiskerihavnene (beliggenhed og størrelse) 
b) detaljeret opstilling af de vigtigste arter, der landes 
c) beskrivelse af faciliteter i den enkelte havne samt de nuværende behov og problemer. 
2.3. Auktionshaller 
Antal, kapacitet, beliggenhed og anvendelsesgrad; de solgte arter; nuværende problemer på grund af 
manglende salgskoncentration; svagheder på grund af utilstrækkelige faciliteter og udstyr eller af 
andre årsager. 
2.4. Køleoplagringskapacitet i området 
Oplagringsfaciliteternes beliggenhed i området; omsætning (årlig til- og fraførsel af varer); den type 
varer, der oplagres. Utilstrækkelig oplagringskapacitet for lokale og andre fartøjers produktion. 
Oplagring af varer fra andre regioner (der sondres mellem varer med oprindelse i Fællesskabet og 
varer med oprindelse uden for Fællesskabet): hvilken type og i hvilken mængde varerne oplagres til 
forarbejdning; beskrivelse af problemer og svagheder. 
2.5. Tilknyttede sektorer 
Beskrivelse af tilknyttede sektorer i området (skibsværfter, reparationsværksteder, skibsproviante­
ringer) og den lokale flådes betydning for økonomien i de pågældende sektorer. 
B. AKVAKULTUR 
1. Detaljeret beskrivelse af akvakultursektoren i regionen 
a) oversigt over akvakultursektoren, de nuværende forhold og fremtidsplaner (behov, projekter) 
b) beskrivelse af faciliteternes type og omfang samt produktionsmetoder 
c) beskrivelse af typen og mængden af de produkter, hvortil den pågældende produktion kan tjene som 
råvare 
Nr. C 143/14 De Europæiske Fællesskabers Tidende 9. 6. 89 
d) beskrivelse af kvaliteten af de pågældende vande og de midler, der anvendes til at opnå en vandkva­
litet til akvakulturopdræt i overensstemmelse med direktiv 79/923/EØF ('). 
C. FORARBEJDNINGS- OG AFSÆTNINGSSEKTOREN 
1. Forarbejdning 
Detaljerede statistiske oplysninger om sektoren (antal virksomheder, varetyper); nuværende råvare­
kilder; sektorens problemer i forbindelse med tilpasning til konkurrencen fra andre virksomheder i og 
uden for Fællesskabet; nuværende problemer vedrørende udstyr og råvarekilder; detaljeret beskrivelse af 
de nuværende forhold og fremtidsplaner for så vidt angår de forskellige fiskerivarer og akvakulturpro­
dukter. 
2. Afsætning 
Detaljerede statistiske oplysninger om sektoren (antal virksomheder, hvilken type afsætning, der 
anvendes); beskrivelse af den fremtidige salgs- og markedsføringspolitik for så vidt angår de forskellige 
fiskerivarer og akvakulturprodukter. 
D. PROGRAMMETS MÅL OG FORVENTEDE RESULTATER I DEN PÅGÆLDENDE PERIODE 
Der gøres nøje rede for, hvilke mål der skal nås for at afhjælpe ovennævnte svagheder, og hvordan dette 
vil berøre de forskellige sektorer. 
Det angives ligeledes, hvilke foranstaltninger medlemsstaterne hat planlagt for forarbejdnings- og afsæt-
ningssektorens udvikling, om der er tale om retlige, finansielle eller andre foranstaltninger, og det anføres, 
hvor mange og hvilken type projekter der forelægges inden for programmets rammer. 
Der gøres også rede for det forventede niveau af Fællesskabets finansiering samt de eventuelle kon­
sekvenser af et fuldstændigt eller delvist afslag på støtte. Der udarbejdes en finansieringsplan til formålet. 
Det anføres, hvorfor de pågældende mål er opstillet, hvordan de vil blive til gavn for regionen, og hvor stor 
den mængdemæssige virkning af disse måls gennemførelse vil være for regionens økonomi. 
E. OPLYSNINGER 
a) en afgrænsning af de geografiske områder, hvor fiskeri og akvakultur har betydning, baggrunden for 
forarbejdnings- og afsætningssektoren samt en begrundelse for afgrænsningen 
b) en analyse af den nuværende situation og en beskrivelse af tidligere og fremtidige tendenser, der beret­
tiger til intervention, specielt med hensyn til: 
— de økonomiske og sociale forhold i området i almindelighed, i det omfang de er af betydning for 
sektorplanen, især fiskeri- og akvakultursektoren 
— fiskeri- og/eller akvakulturerhvervets betydning for økonomien 
— forholdene med hensyn til forarbejdningen og afsætningen af fiskerivarer og/eller akvakulturpro­
dukter, særlig de berørte virksomheders nuværende kapacitet og deres geografiske spredning 
c) de behov, som planen skal imødekomme, og de mål, der tilstræbes med denne, såsom antal, type og 
størrelse af forarbejdningsenheder, oplagringsfaciliteter og auktionslokaler, men også det antal arbejds­
pladser, der forventes oprettet samt hvilke arter og hvilke mængder af råvarer, der skal forarbejdes 
d) de midler, der er iværksat, for at forbedre de sundhedsmæssige forhold i hvert led af forordningen og 
afsætningen af fiskerivarer og akvakulturprodukter 
e) den foreslåede strategi for salg og markedsføring af de forarbejdede varer 
(') EFT nr. L 281 af 10. 11. 1979, s. 47. 
9. 6. 89 De Europæiske Fællesskabers Tidende Nr. C 143/15 
f) de planlagte midler til virkeliggørelse af planen, specielt det samlede investeringsbeløb og medlemssta­
tens finansielle bidrag 
g) forbindelserne, samordningen og sammenhængen mellem sektorplanen og andre nationale programmer 
og fællesskabsprogrammer i området, specielt i forbindelse med de foranstaltninger, der er truffet i 
henhold til forordning (EØF) nr. 4028/86 om fællesskabsforanstaltninger til forbedring og tilpasning af 
fiskeri- og akvakulturstrukturerne 
h) en beskrivelse af arten af den nationale støtte og dens nærmere udformning samt af nationale og regio­
nale forskrifter vedrørende støtte 
i) en vejledende liste over investeringer og andre foranstaltninger, der kan finansieres med planen 
(Kommissionen træffer senere beslutning om, hvilke oplysninger der skal indgives om hver enkelt inve­
stering) 
j) de nationale kriterier for udvælgelse af investeringer, som ikke tidligere er nævnt, da det ikke kan 
forventes, at en sektorplan indeholder de nærmere enkeltheder om hver enkelt investering 
k) en angivelse af, hvordan der med de investeringer, der forventes finansieret, kan opnås råvareforsy­
ninger, idet der tages hensyn til EF-ressourcer, ressourcer fra tredjelande, udviklingen i fiskeriaftaler, 
aftaler om internationale farvande og alle forsyningskilder uden for EF 
1) en beskrivelse af, hvilke typer varer der forventes markedsført, og hvordan situationen er for disse varer 
i forhold til markedsforholdene i Fællesskabet 
m) de samlede virkninger for miljøet af de foranstaltninger, der er planlagt, hvis disse virkninger er omfat­
tende, samt angivelse af hvordan disse virkninger kan afhjælpes 
n) angivelse af en tidsfrist for planens gennemførelse, hvilket ikke må strække sig over mere end fem år 
o) de administrative, lovmæssige of finansielle foranstaltninger, der er truffet, eller som skal træffes for at 
gennemføre planen, navnlig oplysninger om aktionens form og de myndigheder eller formidlere, der er 
udpeget i overensstemmelse med artikel 14, stk. 1, og artikel 16, stk. 1, i forordning (EØF) nr. 
4253/88.